
 27.10.2015
 BG
 Официален вестник на Европейския съюз
 L 281/3
 РЕГЛАМЕНТ ЗА ИЗПЪЛНЕНИЕ (ЕС) 2015/1920 НА СЪВЕТА
 от 26 октомври 2015 година
 за прилагане на Регламент (ЕС) No 1352/2014 относно ограничителни мерки с оглед на положението в Йемен
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 26 февруари 2014 г. Съветът за сигурност на Организацията на обединените нации (наричан по-долу „Съветът за сигурност на ООН“) прие Резолюция 2140 (2014), в която се изисква да се прилагат ограничения за пътуване спрямо лицата, посочени от комитета, създаден съгласно точка 19 от Резолюция 2140 (2014) на Съвета за сигурност на ООН (наричан по-долу „Комитетът“), и да се замразят финансовите средства и активите на лицата, посочени от Комитета.
 (2)
 На 7 ноември 2014 г. Комитетът посочи три лица въз основа на критериите, предвидени в точка 17 от Резолюция 2140 (2014) на Съвета за сигурност на ООН.
 (3)
 На 18 декември 2014 г. Съветът прие Регламент (ЕС) No 1352/2014.
 (4)
 На 16 септември 2015 г. Комитетът измени информацията за едно лице.
 (5)
 Поради това Регламент (ЕС) No 1352/2014 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 1352/2014 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 26 октомври 2015 година.
 За Съвета
 Председател
 F. MOGHERINI
 (1) ОВ L 365, 19.12.2014 г., стр. 60.
 ПРИЛОЖЕНИЕ
 В списъка на лицата, образуванията и органите, поместен в приложение I към Регламент (ЕС) No 1352/2014, вписване No 5 в раздел А „Лица“ се заменя със следното:
 „5.
 Ahmed Ali Abdullah Saleh (известен още като: Ahmed Ali Abdullah аl-Ahmar)
 Титли и звания: Бивш посланик, бивш бригаден генерал, Дата на раждане: 25 юли 1972 г., Гражданство: Йемен, Паспорт No: a) йеменски паспорт No 17979, издаден на името на Ahmed Ali Abdullah Saleh (посочен в дипломатическа карта за самоличност No 31/2013/20/003140 по-долу), б) йеменски паспорт No 02117777, издаден на 8.11.2005 г. на името на Ahmed Ali Abdullah аl-Ahmar, в) йеменски паспорт No 06070777, издаден на 3.12.2014 г. на името на Ahmed Ali Abdullah аl-Ahmar, Адрес: Обединени арабски емирства, Друга информация: Играе възлова роля за подпомагане на военната експанзия на хутите. Участва в действия, застрашаващи мира, сигурността или стабилността на Йемен. Ahmed Saleh е син на бившия президент на Република Йемен Ali Abdullah Saleh. Ahmed Ali Abdullah Saleh произхожда от район, известен като Bayt al-Ahmar, който се намира на около 20 километра югоизточно от столицата Сана. Дипломатическа карта за самоличност No 31/2013/20/003140, издадена на 7.7.2013 г. от